Diari Oficial de la Generalitat Valenciana


Sumari del DOGV 7423, del 15-12-2014 (2014/11251)

RESOLUCIÓ de 3 de novembre de 2014, de la Conselleria de Presidència i Agricultura, Pesca, Alimentació i Aigua, per la qual s'aprova l'exempció de l'obligació de mantindre el lloc de treball de secretaria de l'Ajuntament de Torrella.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/11359


Data del document
:   03-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 3 de novembre de 2014, de la Conselleria de Presidència i Agricultura, Pesca, Alimentació i Aigua, per la qual s'aprova l'exempció de l'obligació de mantindre el lloc de treball de secretaria de l'Ajuntament de Torrella.  
 [2014/11564]  
L'Ajuntament de Torrella va acordar, en la sessió plenària del dia 30 de juny de 2014, sol·licitar d'esta Conselleria de Presidència i Agricultura, Pesca, Alimentació i Aigua l'exempció de l'obligació de mantindre el lloc de treball de secretaria, ja que posseïx els requisits exigits per a sol·licitar l'exempció.  
En la mateixa sessió plenària es va acordar, així mateix, que les funcions atribuïdes al lloc suprimit les exercisca el Servici d'Assistència a Municipis de la Diputació Provincial de València.  
El lloc de treball de secretaria està vacant.  
En l'expedient queda acreditat que els drets liquidats per operacions corrents de cada un dels dos últims exercicis, excloent-ne les subvencions finalistes en el capítol IV, no superen els 250.000 euros.  
S'ha sol·licitat l'informe preceptiu a la Diputació Provincial de València el qual va ser emés en sentit favorable, mitjançant un Acord adoptat en la sessió de data 16 de setembre de 2014, el qual va tindre entrada en esta Conselleria el 8 d'octubre de 2014.  
En virtut d'això, i fent ús de les competències atribuïdes per l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana i l'article 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Eximir de l'obligació de mantindre el lloc de secretaria a l'Ajuntament de Torrella.  
  
Segon  
Les funcions reservades a este lloc les exercirà el Servici d'Assistència a Municipis de la Diputació Provincial de València.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptador a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar un recurs en via administrativa, i això sense perjuí de la possibilitat d'efectuar el requeriment a què fa referència l'article 44 de la Llei 29/1998, de 13 de juliol, en el termini de dos mesos comptador des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 3 de novembre de 2014.- El conseller de Presidència i Agricultura, Pesca, Alimentació i Aigua: José Císcar Bolufer.